Imtella' Mejju 5, 2021 - Aġġornata 5 Ta' Mejju, 2021 9:40am Rapport fit-Times tal-Ingilterra qed jgħid li fil-ħarifa Ingliżi ta' 50 sena u aktar se jiġu offruti t-tielet doża tat-tilqima tal-Covid. Qed ikun irrappurtat li għaddejjin testijiet kliniċi fuq tilqim varju f'tentattiv biex sal-Milied ir-riskju tal-virus ikun eradikat. Fost l-oħrajn għaddejjin testijiet fuq tilqim modifikat biex jegħleb il-varjanti. Għaddejjin ukoll testijiet għat-tielet doża tat-tilqim li diġà qiegħed jingħata fosthom ta' Pfizer-Biontech., Oxford-AstraZeneca u Moderna. S'issa r-Renju Unit laqqam aktar minn 34 miljun persuna bl-ewwel doża tat-tilqima minn popolazzjoni ta' 67 miljun ruħ.